Ich, Johannes Wiler, der zit lùtpriester zuͤ Waltzhuͦt, ✳ tuͤn kund und vergich menglichem offenlichen mit disem brieve, ✳ nach dem und ich dan̄ hievor ettwas zites
zuͤ dikern malen ✳ an die wolgebornen, edlen, geistlichen und andaͤchtigen froͧwen, ✳ froͧwen Appollonien, graͤfin zuͦ Hochberg, aͤptissin, ✳ und die conventfroͧwen
gemeinlich des gotzhus Kùngsfelden, ✳ Sant Claren ordens, ✳ min sunder gnedig lieb froͧwen, ✳ geworben und gefordert hab, ✳ sy soͤlten mir, ✳ als die rechten
lechenfroͧwen und patroͤnin ✳ der kilchen und lùtpriesterie zuͤ Waltzhuͦt vorgemelt, ✳ dieselben min pfruͦnd besserˀn ✳ und solicher mas ersetzen, ✳ damit ich
min leptag us ✳ nach notdurft ✳ moͤchte ✳ ein gnuͤgsam̄ uskomen̄ ✳ und erber, zimlich und redlich libsnarung ✳ zuͤ priesterlichem statt gepùrlich haben
ꝫcꝭ, das an dem sechszechenden tag ✳ des manots september in dem jar, ✳ do man zalt von gottes gepurde viertzechenhundert sibentzig und in dem
fùnfften jaren, ✳ zuͤ Waltzhuͤt ✳ in der gemelten miner gnedigen frowen von Kùngsfelden hus ✳ die from̄en, fùrnemen, wisen Ludwig Zechender, selig, ✳
wilent schultheis zuͦ Arw, ✳ Uͤlrich Ambuͤl, jetz althoffmeister zuͤ Kùngsfelden, und Cuͤnrat am Buͤl, sin ✳ der megenanten miner gnedigen
frowen von Kùngsfelden gantz volkomen̄ gewaltsam̄ und gnuͤgsam̄ machtbotten, ✳ in irem namen und von irs bevelchens wegen ✳ mit mir ✳ der beruͤrten miner fordrungen halb ✳ durch die edlen, vesten, ✳ den strengen ✳ herˀn Dietrichen von Rùmlingen, ritterˀn, ✳ Hannsen Heggetzen, derselben zit
vogt zuͤ Keiserstuͦl, ✳ und den ersamen̄, wisen ✳ Hannsen Ortenried, schulthn̄ zuͤ Waltzhuͦt, ✳ frùntlich vereint, bericht und in nachvolgender form
ein taͤding gemacht haben: ✳ das ich vorab ✳ dennzuͤmal angends one verzug ✳ soͤlte der gemelten miner lùtpriesterie zuͤ Waltzhuͦt hus, ✳ dar inne
ich wonen, teken, ✳ darumb mir ouch derzit ✳ die gemelten min gnedig froͧwen ✳ daran zuͤ hilff ✳ zwen guͦt mùtt kernen geben und gewert haben. ✳
desglichen, das ich nuͤ vonhin die wile ich leben ✳ in minem eigen costen, ✳ one miner frowen von Kùngsfelden schaden und entgeltnis, ✳ dasselb hus in guͤten gewoͤnlichen bùwen und eren halten, ✳ nach notdurft versechen ✳ und jeglichs jars ein mùtt kernen zins davon usrichten, ✳ und sol ouch an miner pfruͦnd
und gùlt, hienach beschriben, ✳ wie sy mir gelichen ist, ✳ glicher wise, ✳ als vorziten ✳ herˀ Johanns Kruͦg ,✳ min vorfarn, selig, ✳ dieselben lùtpriesterie ouch gehept
und genutzet hatt, ✳ ein guͦt, gnuͤgsam̄ und volkomen̄ benuͤgen haben ✳ und all und yeglich articel, ✳ die vorziten herˀ Johanns Schùrmeiger, ouch myn
vorfarˀn, selig, ✳ by sinem leben stett zuͤ halten sich verschriben hatt, ✳ wie dan̄ die in eim offnen instrument ✳ durch den fromen̄, fùrsichtigen, wisen Niclausen Friker, ✳ keiserlicher macht offnen schriber, angezeichnet ✳ und durch mich eigentlich erlesen und verstanden sind, ✳ one alles bekrenken und
widerrede ✳ war, vest und stett halten, ✳ denen uffrecht nachkomen̄ und gnuͦg tuͤn by minen guͤten gebnen trùwen ungevarlich, damit ich solichs
gelopt und versprochen hab. ✳ dargegen soͤllent nuͤfùrbashin ✳ die gemelten min gnedig frowen zuͤ Kùngsfelden und ir nachkomen̄ ✳ mir min leptag
us ✳ jerlichen ✳ zuͤ hilff, ✳ uskomen̄, ✳ libsnarung ✳ und corpus miner lùtpriesterie pfruͦnd ✳ us irem casten ✳ von irem zechenden zuͤ Waltzhuͦt geben und
antwurten ✳ sechszechen soum wins, ✳ zechen mùtt kernen, ✳ drù malter haberˀn, ✳ zwoͤilff mùtt roggen ✳ und fùnff pfund hallerˀn ✳ gemeyner Waltzhuͦterˀ
werung. ✳ darzuͤ sol und mag ouch ich nemen̄, haben und gebruchen ✳ alle opfer, zuͤfaͤll und nùtz, ✳ so einem lùtpriesterˀ zuͤ Waltzhuͦt ✳ von alterhar
zuͦgehoͤrrent, ✳ glicher wise, wie min vorderˀn solichs ouch genomen̄, gehept und gebrucht haben, ✳ als dann das gar eigentlich ✳ in des beruͤrten herˀn
Johannsen Schùrmeigers, seligen, instrument underscheiden ist, ✳ doch hierinne vorbehalten, ob sich nuͤ vonhin begeben wurde, ✳ das der gemelten mynerˀ
lùtpriesterie pfruͦnd merglich abgienge, davor got sie, ✳ so soͤlten nit destmynder die gemelten min gnedig frowen von Kùngsfelden und ir nachkomen̄ mir darumb nach erber lùten erkantnis zimlich ersatzung und wandel tuͤn ungevarlich. ✳ und damit nuͤ kùnftiglich nit irrung erstanden,
sunder vermitten blibent, ✳ so hab ich ouch mit den megenanten minen froͧwen von Kùngsfelden mins verlassenden guͤts und erbshalb ✳ verkomen̄
und sy nach irem benuͤgen volkomenclich usgericht ✳ und solicher mas betragen, ✳ das weder sy noch ir nachkomen̄ ✳ nach miner hinfartt
sich mins verlasznen guͤts nit annemen̄, underziechen, gewaltigen noch erben soͤllent ✳ in kein wege ungevarlich. darumb, so geloben und versprichen ich by minen guͤten trùwen, disz tading und inhalt disz brieves war, vest und stett zuͤ halten, ✳ dem guͤtlich an allen sinen puncten unnd
articlen in gemein und in sonders nachzuͦkomen̄ und gnuͤg ze tuͤn getrùwlich und ungevarlich, ✳ mit gnuͦgsamēr verzichung aller und jeglichˀ
rechten, gerichten, friheitten und sachen, geistlicher und weltlicher, ✳ die hiewidersin oder zuͤ schirm fùrgezogen werden moͤchten, ✳ dera ich mich
in einich wise hierinne nit behelffen noch gebruchen ✳ sol noch will. ✳ in kraft disz brieves, ✳ von miner ernstlicher bitt willen mit des from̄en,
fùrnemen, wisen ✳ Hannsen im Hofs, genant Saltzman̄, altschulthn̄ zuͤ Waltzhuͦt, mins lieben herˀn, eignem anhangendem insigel, ✳ doch im
und sinen erben oͧne schaden, versiglet, geben ✳ am nechsten fritag nach Simonis und Jude apostolorū, als man zalt nach xp̄i, unnsers
lieben herˀn, gepurde viertzechenhundert sibentzig und im achtenden jaren ꝫcꝭ.